rejauldu/bengali-wikipedia huggingface dataset:
চুপুংমুং () বা চক্রধ্বজ সিংহ আহোম সাম্রাজ্যের রাজা ছিলেন। তিনি চারিঙের দেওরাজার নাতি ছিলেন।ভারতর বুরঞ্জী (১৯৮৬ চন); এম.এল. কাথবরুৱা, নীলমণি ফুকন, হরি প্রসাদ দাস, দেৱকান্ত দত্তবরুৱা, বরুৱা এজেন্সি, পৃষ্ঠা ১৩২, ১৩৩, ২৫ মার্চ, ২০১৩  রাজার সিংহাসনে বসে তিনি হিন্দুনাম চক্রধ্বজ সিংহ নাম গ্রহণ করেন। তিনি ১৬৬৩ সন থেকে ১৬৭০ সন পর্যন্ত রাজত্ব করেছিলেন।  চুপুংমুর শাসনকালে মুঘল বাদশাহ আওরঙ্গজেবের নির্দেশে রামসিংহ অসম আক্রমণ করেছিলঅসম দেশর বুরঞ্জী (১৯৮৭ চন), ড° লক্ষ্মী দেৱী, এলবিএছ পাব্লিকেশ্যন, পৃষ্ঠা ২৫২-২৬১, ২৫ মার্চ, ২০১৩ এবং এরথেকেই পরবর্তী সময়ে শরাইঘাট যুদ্ধের সূত্রপাত হয়।  উল্লেখযোগ্য কার্য ও ঘটনাসমূহ নগা ও মিরির বিরুদ্ধে অভিযান ১১৬৫ সনে বানসনীয়া (নক্টে) নগা ও বানফেরা নগা জনজাতির সহিত বিবাদ হওয়ার ফলে বানফেরা নগারা আহোম সাম্রাজ্য থেকে সাহায্যের জন্য প্রার্থনা করেন। ফলে চুপুংমুং একদল আহোম সৈন্য পাঠিয়ে বানসনীয়া নগাকে দমন করেন। এইসময়ে মিরিরা সুযোগ পেয়ে আহোম রাজ্যে প্রবেশ লুন্ঠন করে যদিও চুপুংমুং অভিযান চালনোর ফলে মিরিরা পালিয়ে যায়।  মোগলের সহিত সংঘর্ষ চক্রধ্বজ সিংহের নির্দেশমতে ১৬৬৭ সনের আগস্ট মাসে মোগলে দখলে থাকা গুয়াহাটি আহোমের অধীনে আনার জন্য অভিযান চালানো হয়। মোমাই তামুলী বরবরুয়া ও তাঁর পুত্র লাচিত বরফুকন অভিযানের সেনাপতি ছিলেন। তাঁদের নেতৃত্বে আহোম সেনারা কাজলি, বাঁহবাড়ি, গুয়াহাটি ও পাণ্ডু অধিকার করতে সক্ষম হয়। শিলঘাটে অবস্থিত একটি কামানের উপরে সংস্কৃত ভাষায় লেখা রয়েছে যে- ১৬৬৭ সনে চক্রধ্বজ সিংহ মোগলদের পরাস্ত করে এই অস্ত্র পেয়েছে। শত্রু নিধনকারী রুপে এইটিই তাঁর গৌরবের বিষয়।  ১৬৬৭ সনে ডিসেম্বর মাসে গুয়াহাটি আহোমের অধীনে হওয়ার খবর পেয়ে মোগল সম্রাট আওরঙ্গজেব অসম আক্রমণ করার জন্য রামসিংহকে আদেশ করে।  মৃত্যু ১৬৬৯ সনে সংঘটিত আলাবৈর যুদ্ধের কিছুদিন পর ১৬৭০ সনের এপ্রিল মাসে চক্রধ্বজ সিংহের মৃত্যু হয়লাচিত বরফুকন (১৯৯০ চন), ড° সূর্য্যকুমার ভূঞা, অসম প্রকাশন পরিষদ, পৃষ্ঠা ২৫, ৭০, আহরণ: ২৫ মার্চ, ২০১৩।  তথ্যসূত্র  বিষয়শ্রেণী:আহোম রাজা বিষয়শ্রেণী:আহোম রাজ্য বিষয়শ্রেণী:১৬৭০-এ মৃত্যু
আইনপ্রণেতা বা ডেপুটি তাঁদেরকে বলে যাঁরা আইন সম্পাদনা করে আইন লাগু করেন, বিশেষত যারা এক আইনসভার সদস্য। তাঁরা সাধারণত রাষ্ট্রের জনগণের দ্বারা নির্বাচিত হন। আইনসভা কখনো সর্ব-জাতীয় (যেমন ইউরোপীয় সংসদ), কখনো জাতীয় (যেমন বাংলাদেশের জাতীয় সংসদ) আবার কখনো প্রাদেশিক হয় (যেমন ভারতের রাজ্য বিধানসভা)।   পরিভাষা   সংসদ: সংসদ সদস্য বা সাংসদ  বিধানসভা: বিধানসভার সদস্য বা বিধায়ক   তথ্যসূত্র    বহিঃসংযোগ       বিষয়শ্রেণী:আইনসভা বিষয়শ্রেণী:আইন পেশা বিষয়শ্রেণী:ভূমিকা অনুযায়ী রাজনৈতিক পদাধিকারী
ওয়াজা পুলাইন বালুচ () একজন পাকিস্তানি রাজনীতিবিদ যিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  ওয়াজা পুলাইন বালুচ ২০২৪ সালের পাকিস্তানের সাধারণ নির্বাচনে এনএ-২৫৮ পাঞ্জগুর-কাম-কেচ আসন থেকে ন্যাশনাল পার্টির প্রার্থী হিসেবে নির্বাচিত হন। তিনি ২২,২৬১ ভোট পান, যেখানে বলুচিস্তান ন্যাশনাল পার্টি (আওয়ামী)-এর প্রার্থী নূর আহমেদ আদিল পান ১৩,৭৬২ ভোট।   তথ্যসূত্র   বিষয়শ্রেণী:পাকিস্তানের জাতীয় পরিষদের সদস্য বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি
বাড়িয়া গণহত্যা হল ১৯৭১ সালের ১৪ই মে পাকিস্তান সেনাবাহিনী কর্তৃক বাংলাদেশের বর্তমান গাজীপুর সদর উপজেলার বড়িয়া গ্রামে নিরস্ত্র বাঙালি হিন্দুদের উপর পরিচালিত নির্মম গণহত্যা। এই গণহত্যায় বাড়িয়া এবং নিকটবর্তী কামারিয়া থেকে প্রায় ২০০ বাঙালি হিন্দু নিহত হয়, এবং আরও কয়েক শতাধিক আহত হয়।   পটভূমি  বাড়িয়া গ্রামটি ঢাকা জেলার জয়দেবপুর মহকুমার অন্তর্গত। বর্তমানে এটি ঢাকা বিভাগের গাজীপুর জেলার অধীনে আসে। এটি গাজীপুরের ভাওয়াল এস্টেটের প্রাসাদ থেকে ৮ কিমি দূরত্বে অবস্থিত। ১৯৭১ সালে, বাড়িয়া প্রায় একচেটিয়াভাবে হিন্দু জনবসতিপূর্ণ গ্রাম ছিল। পাকিস্তান সেনাবাহিনী ২৫ শে মে অপারেশন সার্চলাইট চালু করে। তারা ভাওয়াল এস্টেটে সেনানিবাস স্থাপন করেছিল।   হত্যাকাণ্ড  ১৪ মে ১ টার দিকে বিকেলে সহযোগী আউয়াল সেনাবাহিনী নিয়ে ভাওয়াল এস্টেটে বাড়িয়া পর্যন্ত প্রায় ৫০০ পাকিস্তানি সেনার একটি দলকে নেতৃত্ব দেয়। গ্রামে প্রবেশের পরে সেনারা চারদিকে ছড়িয়ে পড়ে এবং গ্রামবাসীদের উপর গুলি চালায়। অনেকে ঘটনাস্থলেই মারা যান এবং অন্যরা গুরুতর আহত হন। অপরাধীরা বাড়িঘর লুট করে নিয়ে যায় এবং বেশিরভাগকে আগুন ধরিয়ে দেয়। গ্রামের কয়েকজন বেলাইয়ের বিল পেরিয়ে পালানোর চেষ্টা করে। সেনারা তাদের উপর গুলি চালায়। পালিয়ে আসা গ্রামবাসীদের জিনিসপত্র পাকিস্তান সেনাবাহিনী এবং সহযোগীরা লুট করে নিয়ে যায়। সেনাবাহিনী বেলাই বিলে একটি পানির পাম্পকে কামান ভেবে ভুল করে গুলি চালায়।  এই মহাপ্রলয় থাকে স্থানীয় সময় সন্ধ্যা ৬ টা পর্যন্ত। বেলা সাড়ে সাতটার দিকে সেখানে ভারী বর্ষণ হয়। নির্বিচারে গোলাগুলির ঘটনায় বাড়িয়ায় ও কামারিয়ার প্রায় ২০০ গ্রামবাসী মারা যায়, যার মধ্যে নারী ও শিশুরাও মারা যান। বন্দুকযুদ্ধে কয়েকশ মানুষ আহত হয়।  যুদ্ধের পর বাড়িয়া ও কামারিয়া গ্রাম ১৫১ জন শহীদের তালিকা করা হলেও শহীদদের সংখ্যা আরও অনেক বেশি। জয়দেবপুরের রাজবাড়িতে ক্যান্টনমেন্ট থাকায় পাকিস্তানি বাহিনী সহজেই তিতারকুল দিয়ে চিলাই নদী পার হয়ে বাড়িয়াতে হত্যাযজ্ঞ চালাতে পেরেছে। দুপুর একটা থেকে সন্ধ্যা পর্যন্ত পাকিস্তানি বাহিনী তা-ব লীলা চালায় বাড়িয়া ও কামারিয়া গ্রামের অধিবাসীদের ওপর। সেদিন রাত্র সাড়ে সাতটার দিকে মুষলধারে বৃষ্টি নেমেছিল। জয়দেবপুর ভাওয়াল রাজবাড়ি ক্যান্টনমেন্ট থেকে বাড়িয়া গ্রামের দূরত্ব ছিল আট কিলোমিটার। পাকিস্তানি বাহিনী আসার কথা শুনে গ্রামবাসীর অনেকেই বাড়ি থেকে পালিয়ে বিলে নেমে যায়। কচুরিপানার মধ্যে শুধু মাথাটা বের করে দিয়ে কোনরকমে লুকিয়ে ছিল। এর মধ্যে পাকিস্তানি বাািহনী গুলি করে। গুলিতে সেখানেই অনেকেই মারা যায়।   ভবিষ্যৎ ফল  বাড়িয়ায় সেনাবাহিনীর হাতে নিধনের খবর যখন আশেপাশের গ্রামে ছড়িয়ে পড়ে, হিন্দুরা গ্রামগুলি ছেড়ে অপেক্ষাকৃত নিরাপদ জায়গায় পালিয়ে যায়।   তথ্যসূত্র   বিষয়শ্রেণী:বাংলাদেশে হত্যাকাণ্ড বিষয়শ্রেণী:১৯৭১-এ বাংলাদেশ বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:বাঙালি হিন্দু গণহত্যা বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:এশিয়ায় মে ১৯৭১-এর ঘটনা বিষয়শ্রেণী:বাংলাদেশে লুটপাট বিষয়শ্রেণী:১৯৭১-এ গণহত্যা
__NOTOC__ ৯৯ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর পালমা ও সেনেসিও-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫২ বছর; রোম প্রতিষ্ঠার বছর)। এই বছরকে ৯৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।         ঘটনাবলী   সম্রাট ট্রাজান রাইন এবং দানিউব সীমানা বরাবর রোমান সৈন্যবাহিনী পরিদর্শন থেকে রোমে ফিরে আসে।  ৯৯ সালে কুষাণ সাম্রাজ্যের দূত সম্রাট ট্রাজানের নিকট পৌঁছায়।Illustrated Encyclopaedia of World History, Mittal Publications, p. 1492  প্রথম রিছিমেরুস রোমান ও গোউলদের সম্মিলিত সেনাবাহিনীদের সাথে যুদ্ধ করেন আছেন-এর নিকট বাসানা নামক স্থানে।   জন্ম   সাধু নারসিসাস, জেরুসালেম-এর বিশপ (মৃ. ২১৫)   তথ্যসূত্র   বিষয়শ্রেণী:৯৯  als:90er#Johr 99
স্নেহাশিস চক্রবর্তী (জন্ম ১৬ ফেব্রুয়ারি ১৯৮৯) একজন ভারতীয় ফুটবল খেলোয়াড়। তিনি সবচেয়ে উল্লেখযোগ্যভাবে আই লিগে প্রয়াগ ইউনাইটেডের হয়ে মিডফিল্ডার হিসেবে খেলেছেন।   কর্মজীবন    প্রাথমিক কর্মজীবন  ইছাপুরে থাকার সময় তিনি কোচিং ক্যাম্পে যোগ দিতেন। শ্যামনগরে তিনি জহর বিশ্বাসের অধীনে অনুশীলন করতেন যিনি নৈহাটি থেকে আসতেন। তিনি যখন সপ্তম শ্রেণীতে ছিলেন, তখন তিনি লালকমল ভৌমিকের মতো খেলোয়াড়দের সাথে সোদেপুর নার্সারি লিগে খেলেন যিনি তার শৈশবের বন্ধু।  ২০০৪-০৫ সালে, তিনি এভারেডিতে চলে আসেন যেখানে তিনি অলোকে মুখার্জির কোচিংয়ে খেলেন। এভারেডিতে এক বছর থাকার পর, চেরাগ ইউনাইটেডের হয়ে যাওয়ার আগে তিনি ইস্টবেঙ্গল এফসি-এর হয়ে দুই বছর খেলেন।   মোহনবাগান  চক্রবর্তী ২০০৯-১০ সালে মোহনবাগানের সাথে তার ফুটবল ক্যারিয়ার শুরু করেছিলেন। তার প্রথম মৌসুমে, তিনি আটটি খেলা খেলেন এবং একটি গোল করেন। চারটি মৌসুম কাটিয়েছেন তাদের সঙ্গে।   প্রয়াগ ইউনাইটেড  ২০১৩-১৪ মৌসুমের জন্য তিনি প্রয়াগ ইউনাইটেড এসসি- তে চুক্তিবদ্ধ হন। তিনি ৬ অক্টোবর ২০১৩-এ ব্যাঙ্গালুরু ফুটবল স্টেডিয়ামে বেঙ্গালুরু এফসি- এর বিরুদ্ধে আই-লিগে আত্মপ্রকাশ করেন যেখানে তিনি প্রয়াগ ইউনাইটেড হিসাবে ৬১তম মিনিটে শৌভিক চক্রবর্তীর বিকল্প হিসাবে আসেন। ম্যাচ হেরেছে ১-০ গোলে।   আন্তর্জাতিক  ২০১১ সালের জুন মাসে কাতার অনূর্ধ্ব-২৩ এর বিরুদ্ধে অলিম্পিকের বাছাইপর্বের জন্য চক্রবর্তী প্রথমবার ভারতের অনূর্ধ্ব ২৩ দলের হয়ে নির্বাচিত হন কিন্তু তিনি ভারতের হয়ে দুটি ম্যাচের প্রতিটিতে উপস্থিত হননি।   তথ্যসূত্র    বহিঃসংযোগ    http://goal.com/en-india/people/india/34121/snehasish-chakrabarty   https://archive.today/20110714111454/http://mohunbaganac.com/SEPT08/playerdetails.php?playerId=102  বিষয়শ্রেণী:আই-লিগের খেলোয়াড় বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:পশ্চিমবঙ্গের ফুটবলার বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:ইস্টবেঙ্গল ক্লাবের খেলোয়াড়
রদ্রিগো মরেনো মাচাদো (; জন্ম: ৬ মার্চ ১৯৯১; সাধারণত রদ্রিগো নামে অধিক পরিচিত) হলেন একজন স্পেনীয় পেশাদার ফুটবলার, যিনি লা লিগা ক্লাব ভালেনসিয়া এবং স্পেন জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।  তিনি রিয়াল মাদ্রিদ সি-এর হয়ে খেলার মাধ্যমে তার পেশাদার ক্যারিয়ার শুরু করেন। ২০১০ সালে, তিনি বেনফিকার সাথে এক চুক্তি স্বাক্ষর করেন এই ক্লাবের হয়ে তিনি ৪টি শীর্ষ শিরোপা জয়লাভ করতে সক্ষম হন। তিনি বেনফিকার সাথে ২০১৩–১৪ মৌসুমে ট্রেবল জয়লাভ করেন।  যদিও রদ্রিগো ব্রাজিলে জন্মগ্রহণ করেছেন, তিনি স্পেন যুব পর্যায়ের হয়ে খেলেছেন। ২০১৩ সালে, তিনি স্পেন অনূর্ধ্ব-২১ দলের হয়ে উয়েফা ইউরোপিয়ান অনূর্ধ্ব-২১ চ্যাম্পিয়নশিপ জয়লাভ করেন। এর পরবর্তী বছর, তিনি স্পেন জাতীয় দল হতে ডাক পান।  ক্যারিয়ার পরিসংখ্যান আন্তর্জাতিক  + জাতীয় দল এবং সাল অনুযায়ী উপস্থিতি এবং গোলসংখ্যা জাতীয় দল সাল উপস্থিতি গোল  সহায়তাস্পেন২০১৪১০১২০১৭২১০২০১৮১১০মোট৪২১  সম্মাননা ক্লাব বেনফিকা প্রিমেইরা লিগা: ২০১৩–১৪ তাকা দে পর্তুগাল: ২০১৩–১৪ তাকা দা লিগা: ২০১১–১২, ২০১৩–১৪ উয়েফা ইউরোপা লিগ: রানার-আপ ২০১২–১৩, ২০১৩–১৪  আন্তর্জাতিক স্পেন অনূর্ধ্ব-২১ উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০১৩  স্পেন অনূর্ধ্ব-১৯ উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: রানার-আপ ২০১০  ব্যক্তিগত ২০১৪ তাকা দা লিগা: ম্যান অফ দ্য ম্যাচ উয়েফা ইউরোপা লিগ: মৌসুমের সেরা দল ২০১৩–১৪ লা লিগা মাসের সেরা খেলোয়াড়: মার্চ ২০১৮  তথ্যসূত্র  বহিঃসংযোগ   Valencia official profile                বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:Spanish people of Brazilian descent বিষয়শ্রেণী:Brazilian emigrants to Spain বিষয়শ্রেণী:Naturalised citizens of Spain বিষয়শ্রেণী:Sportspeople from Rio de Janeiro (city) বিষয়শ্রেণী:ফুটবল ফরোয়ার্ড বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:রিয়াল মাদ্রিদ সি-এর ফুটবলার বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বোল্টন ওয়ান্ডারার্স ফুটবল ক্লাবের খেলোয়াড় বিষয়শ্রেণী:Spain under-20 international footballers বিষয়শ্রেণী:Spain under-23 international footballers বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:স্পেনের অলিম্পিক ফুটবলার বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:Spanish expatriate sportspeople in Portugal বিষয়শ্রেণী:Spanish expatriates in England বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:কাতার স্টার্স লিগের খেলোয়াড় বিষয়শ্রেণী:স্পেনের নাগরিকীকৃত নাগরিক
দেওয়ানহাট সিটি কর্পোরেশন কলেজ বাংলাদেশের চট্টগ্রাম জেলার একটি উচ্চ মাধ্যমিক স্তরের শিক্ষা প্রতিষ্ঠান। ২০১১ সালে প্রতিষ্ঠিত এই কলেজটি চট্টগ্রাম সিটি কর্পোরেশন দ্বারা পরিচালিত।  ইতিহাস ২৩ মার্চ-২০১৯, চট্টগ্রাম সিটি কর্পোরেশনের মেয়র আলহাজ্ব আ.জ.ম.নাছির উদ্দীন কলেজে বঙ্গবন্ধু কর্নার উদ্বোধন করেন। এই কর্নারে স্বাধীনতা যুদ্ধের দলিলপত্র ১৬খন্ড, বঙ্গবন্ধুর আত্মজীবনী, বঙ্গবন্ধুর প্রতিকৃতি, বঙ্গবন্ধুর জীবন বৃত্তান্ত, বঙ্গবন্ধুর স্মৃতির পাতার অ্যালবাম এবং প্রধানমন্ত্রীর লেখা বইসহ দু'শতাধিক বই রয়েছে।   অবস্থান  দেওয়ানহাট সিটি কর্পোরেশন কলেজটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার ডবলমুরিং থানা এলাকায় অবস্থিত।  তথ্যসূত্র  বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:২০১১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
আ নাইট আউট (ইংরেজি: A Night Out) হল চার্লি চ্যাপলিন পরিচালিত ১৯১৫ সালের মার্কিন নির্বাক হাস্যরসাত্মক চলচ্চিত্র। এসানে ফিল্ম কোম্পানি ক্যালিফোর্নিয়ার নাইলসে স্টুডিওতে আসার পর এটি চার্লি চ্যাপলিনের প্রথম চলচ্চিত্র। এসানে স্টুডিওর অধীনে চ্যাপলিনের প্রথম চলচ্চিত্র হিজ নিউ জব, যা এসানের শিকাগো স্টুডিওতে চিত্রায়িত হয়েছিল। এতে চ্যাপলিনের সাথে প্রধান নারী চরিত্রে অভিনয় করেন এডনা পারভায়েন্স। এটি পারভায়েন্সের প্রথম চলচ্চিত্র। চ্যাপলিন যখন তার চলচ্চিত্রের জন্য প্রধান নারী ভূমিকায় অভিনয়ের জন্য কাউকে খুঁজছিলেন, তিনি তাকে নিউ ইয়র্ককে খুঁজে পান।   কাহিনী সংক্ষেপ  চার্লি ও বেন এক মদের দোকান থেকে বের হয়ে একটি রেস্তোরাঁয় যায়। সেখানে মদ্যপ এই দুজন এক ফ্রেঞ্চ ড্যান্ডি ও তার বান্ধবীর সাথে ঝগড়া করে। প্রধান খাদ্য পরিবেশক প্রথমে বেনকে ও পরে চার্লিকে রেস্তোরাঁ থেকে বের করে দেয়। তারা অন্য একটি মদের দোকানে যায় এবং পরে তাদের হোটেলের দিকে রওনা দেয়। তারা দুজনেই সেখানকার এক সুন্দরী মহিলার প্রতি আগ্রহী হয়ে ওঠে। চার্লি যখন দরজার ফুটো দিয়ে তাকে দেখছিল, এক বেলবয় তাকে বাধা দেয় এবং জানায় মহিলাটি রেস্তোরাঁর প্রধান খাদ্য পরিবেশকের স্ত্রী। সে দ্রুত সেই হোটেল ছেড়ে অন্য হোটলে গিয়ে ওঠে। ইতোমধ্যে খাদ্য পরিবেশক ও তার স্ত্রী হোটেলের সেবা অসন্তুষ্ট হয়ে অন্য হোটেলে যাওয়ার সিদ্ধান্ত নেয়। দুর্ভাগ্যক্রমে তারা চার্লি যে হোটেলে ওঠে সেই হোটলেই ওঠে। মহিলাটির কুকুর চার্লির ঘরে চলে গেলে সে কুকুরের পিছু পিছু চার্লির ঘরে প্রবেশ করে। তার স্বামী এসে তার স্ত্রীকে চার্লির ঘরে খুঁজে পায়।   কুশীলব  থাম্ব|বাম|পূর্ণ চলচ্চিত্র  চার্লি চ্যাপলিন − রেভেলার  বেন টার্পিন − রেভেলার  বাড জেমিসন − প্রধান খাদ্য পরিবেশক  এডনা পারভায়েন্স − প্রধান খাদ্য পরিবেশকের স্ত্রী  লিও হোয়াইট − ফ্রেঞ্চ ড্যান্ডি/ডেস্ক ক্লার্ক  ফ্রেড গুডউইন্স − দ্বিতীয় হোটেলের ডেস্ক ক্লার্ক  চার্লস অ্যালেন ডিলি − রেস্তোরাঁর মালিক  ফ্রাঙ্ক ডোলান − খাদ্য পরিবেশক  আর্ল এসোলা − বেলবয়   নির্মাণ  চ্যাপলিন প্রথমে এসানের শিকাগো স্টুডিওতে হিজ নিউ জব ছবি নির্মাণ করেন। কিন্তু এই শহরে কাজ করা তার জন্য কষ্টকর ছিল, তাই তিনি এসানের ক্যালিফোর্নিয়ার নাইলস স্টুডিওতে আসার অনুরোধ করেন। তার অনুরোধে সম্মত হয়ে এসানের প্রধান তাকে নাইলস স্টুডিওতে কাজ করার অনুমতি দেয়। আ নাইট আউট নাইলস স্টুডিও থেকে চ্যাপলিন নির্মিত প্রথম চলচ্চিত্র।   তথ্যসূত্র    বহিঃসংযোগ          বিষয়শ্রেণী:১৯১৫-এর চলচ্চিত্র বিষয়শ্রেণী:১৯১০-এর দশকের হাস্যরসাত্মক চলচ্চিত্র বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র বিষয়শ্রেণী:এসানে স্টুডিওজের চলচ্চিত্র বিষয়শ্রেণী:চার্লি চ্যাপলিন পরিচালিত স্বল্পদৈর্ঘ্য চলচ্চিত্র বিষয়শ্রেণী:চার্লি চ্যাপলিনের চিত্রনাট্য বিষয়শ্রেণী:মার্কিন চলচ্চিত্র বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র
দ্য ড্যানিশ গার্ল মার্কিন লেখক ডেভিড এবারশফের একটি উপন্যাস। এটি ২০০০ সালে মার্কিন যুক্তরাষ্ট্রে ভাইকিং প্রেস কর্তৃক এবং অস্ট্রেলিয়ায় অ্যালেন অ্যান্ড আনউইন কর্তৃক প্রকাশিত হয়। এই উপন্যাসটি লিঙ্গ পরিবর্তন সার্জারি করা প্রথম ব্যক্তি লিলি এলবের জীবনের কাল্পনিক চিত্রায়ন।জন বার্নহাম শোয়ার্টজ, "Metamorphosis," দ্য নিউ ইয়র্ক টাইমস বই পর্যালোচনা, February 27, 2000. এই উপন্যাস অবলম্বনে একই নামের একটি চলচ্চিত্র নির্মাণ করেছেন পরিচালক টম হুপার। চলচ্চিত্রটিতে লিলি এলবের চরিত্রে অভিনয় করেন এডি রেডমেইন এবং তার স্ত্রী গের্দা ভেগেনারের চরিত্রে অভিনয় করেন আলিসিয়া ভিকান্দার।  অনুবাদ উপন্যাসটি দশটির অধিক ভাষায় অনূদিত হয়েছে এবং এর কাগজের মলাট প্রকাশ করেছে পেঙ্গুইন প্রেস।  চলচ্চিত্রে উপযোগকরণ  এই উপন্যাস অবলম্বনে এবং ডেনীয় চিত্রশিল্পী লিলি এলবে ও গের্দা ভেগেনারের জীবনী থেকে অনুপ্রাণিত হয়ে একই নামের একটি চলচ্চিত্র নির্মিত হয়। চলচ্চিত্রটি পরিচালনা করেন টম হুপার। এতে এলবে চরিত্রে অভিনয় করেন এডি রেডমেইন ও ভেগেনার চরিত্রে অভিনয় করেন আলিসিয়া ভিকান্দার। ঐতিহাসিক ঘটনাবলির ভুল চিত্রায়নের কারণে চলচ্চিত্রটির সমালোচিত হলেও রেডমেইন ও ভিকান্দারের অভিনয় ভূয়সী প্রশংসা অর্জন করে।  মূল্যায়ন দ্য নিউ ইয়র্ক টাইমস-এর বইয়ের পর্যালোচনায় উপন্যাসিক ও সমালোচক জন বার্নহাম শোয়ার্টজ উপন্যাসটিকে "মনোযোগ কাড়ে এমন" অভিহিত করে বলেন, "আশা করি লোকজন দ্য ড্যানিশ গার্ল পড়বে। এটি মনোমুগ্ধকর ও মানবিক।" দ্য নিউ ইয়র্ক টাইমসের আরেক সমালোচক রিচার্ড বার্নস্টাইন লিখেন, "মিস্টার এবারশফ আমাদের বলছেন ভালোবাসায় ছোট অন্ধকার শুন্য থাকে। তার বুদ্ধিমত্তা ও বিচক্ষণতার অন্বেষণ তার উপন্যাসটিকে উল্লেখযোগ্য করে তুলেছে।"রিচার্ড বার্নস্টাইন, "'The Danish Girl': Radical Change and Enduring Love," দ্য নিউ ইয়র্ক টাইমস, February 14, 2000.  পুরস্কার দ্য ড্যানিশ গার্ল আমেরিকান একাডেমি অব আর্টস অ্যান্ড লেটার্স থেকে রোসেনথাল ফাউন্ডেশন পুরস্কার এবং লাম্বডা লিটারেরি পুরস্কার অর্জন করে। এটি ট্রিপট্রি পুরস্কার, নিউ ইয়র্ক পাবলিক লাইব্রেরিস ইয়াং লায়ন্স পুরস্কার, আমেরিকান লাইব্রেরি অ্যাসোসিয়েশন পুরস্কারের ফাইনালিস্ট ছিল, এবং নিউ ইয়র্ক টাইমসের উল্লেখযোগ্য বই ছিল।  তথ্যসূত্র  বহিঃসংযোগ   Rosenthal Family Foundation Awards from the American Academy of Arts and Letters  Lambda Literary Award  New York Times Notable Books  Stonewall Book Awards  New York Public Library Young Lions Award nomination  Richard Bernstein in The New York Times on The Danish Girl  Author's website  বিষয়শ্রেণী:২০০০-এর মার্কিন উপন্যাস বিষয়শ্রেণী:২০০০-এর দশকের এলজিবিটি উপন্যাস বিষয়শ্রেণী:মার্কিন এলজিবিটি উপন্যাস বিষয়শ্রেণী:কোপেনহেগেনের পটভূমিতে উপন্যাস বিষয়শ্রেণী:অ্যালেন অ্যান্ড অ্যানউইনের বই বিষয়শ্রেণী:চলচ্চিত্রে উপযোগকৃত মার্কিন উপন্যাস বিষয়শ্রেণী:লিলি এলবের সাংস্কৃতিক চিত্রায়ন বিষয়শ্রেণী:লাম্বডা লিটারেরি পুরস্কার বিজয়ী সৃষ্টিকর্ম বিষয়শ্রেণী:চলচ্চিত্রে অভিযোজিত মার্কিন উপন্যাস
বাংলাদেশ সংবাদপত্রে পরিষদ বাংলাদেশের সংবাদপত্রগুলির একটি জাতীয় বাণিজ্য সংস্থা। আমাদের সময়ের মালিক এবং ইউনিক গ্রুপের চেয়ারম্যান মোহাম্মদ নূর আলী এই সমিতির সভাপতি। দৈনিক জনকণ্ঠের মোহাম্মদ নিজাম উদ্দিন জিতু সাধারণ সম্পাদক।   ইতিহাস  ২০০৬ সালে, বাংলাদেশ সংবাদপত্র পরিষদ স্থানীয় বাজারে নিউজপ্রিন্টের দাম হ্রাস করার জন্য নিউজপ্রিন্ট আমদানিতে শুল্ক হ্রাস করার আহ্বান জানিয়েছিল। বাংলাদেশে নিউজপ্রিন্টের দাম তখন আন্তর্জাতিক বাজারের চেয়ে বেশি ছিল। বাংলাদেশ আইন অনুসারে সংবাদপত্রের জন্য আমদানি করা নিউজপ্রিন্টের উপর ২৫ শতাংশ আমদানি শুল্ক রয়েছে; এটি হ্রাস করা হয় যদি সংবাদপত্র তার নিউজপ্রিন্টের ৫০ শতাংশ স্থানীয় উৎপাদকদের কাছ থেকে ক্রয় করে থাকে। ২০১৮ সালের জানুয়ারীতে সমিতি প্রস্তাবিত ডিজিটাল সুরক্ষা আইনকে বাংলাদেশের সংবাদমাধ্যমের স্বাধীনতার জন্য ক্ষতিকারক বলে সমালোচনা করেছে।  ২০২০ সালের জানুয়ারিতে বাংলাদেশ পুলিশ বাংলাদেশ সংবাদপত্র পরিষদের আহ্বায়ক এবং দৈনিক জাতীয় আর্থোটিটির সম্পাদক এমজি কিবরিয়া চৌধুরীকে তার সংবাদপত্রের ঢাকা সদর দফতর থেকে গ্রেপ্তার করে। সোনাইমুড়ি থানায় ডিজিটাল সুরক্ষা আইনে বাংলাদেশ আওয়ামী লীগের নোয়াখালী জেলা শাখার সহ-সভাপতি ও তমা গ্রুপের চেয়ারম্যান মোঃ আতাউর রহমান ভূঁইয়া মানিক তার বিরুদ্ধে মামলা দায়েরের পরে তাকে গ্রেপ্তার করা হয়েছিল।  বাংলাদেশ সংবাদপত্রে পরিষদ বাংলাদেশের কোভিড-১৯ মহামারীর কারণে সংবাদপত্র শিল্পের জন্য ২০২০ সালে বাংলাদেশ সরকারের কাছ থেকে ১০ হাজার কোটি টাকার টাকার প্রণোদনা প্যাকেজ বা অনুদানের আবেদন করেছে।  বাংলাদেশ সংবাদপত্র পরিষদ বাংলাদেশ সরকারের বিরুদ্ধে একটি যুগান্তকারী জনস্বার্থ মামলায় লড়াই করে। সরকার ১৯৯১ সালে সংবাদপত্রের কর্মীদের ন্যূনতম মজুরি নির্ধারণের বিষয়ে সমিতি কর্তৃক মামলাটি দায়ের করা হয়েছিল। বিচারপতি তাদের মামলা জনস্বার্থ মামলা হিসাবে প্রত্যাখ্যান করেছিলেন। প্রথম স্বীকৃত জনস্বার্থ মামলা ১৯৯৬ সালে দায়ের করা হয়েছিল। বাংলাদেশ হাই কোর্ট রায় দিয়েছে যে সমিতির মামলার কোনো লোকাস স্ট্যান্ডি নেই।   আরো দেখুন    সংবাদপত্রের মালিক সমিতি বাংলাদেশ   তথ্যসূত্র   বিষয়শ্রেণী:বাংলাদেশী সাংবাদিকতা সংগঠন বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ ভিত্তিক বাণিজ্য সমিতি
জেরেমি সিব্রুক (জন্ম 1939) একজন প্রথিতযশা  ইংরেজ লেখক এবং সাংবাদিক যিনি  সামাজিক, পরিবেশগত এবং উন্নয়ন সংক্রান্ত বিষয়ে বিশেষজ্ঞ।  তার বই The Refuge and the Fortress: Britain and the Flight from Tyranny অরওয়েল পুরস্কারের জন্য দীর্ঘ তালিকাভুক্ত ছিল।   বাংলা ভাষার অন্যতম লেখক সৈয়দ শামসুল হক তাঁর বই "এক নারীর জীবন" নামে অনুবাদ করে বাঙালি পাঠক মহলে তাকে পরিচিত করান।    তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ লেখক বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী
নীচে মঙ্গোলিয়ার সংবাদপত্রগুলির একটি তালিকা ।   এফ্রোডাইট ( Афродита ) (উলানবাটার)   গ্রেট ন্যাশন ( Их үндэстэн ) (উলানবাটার)   মঙ্গোল মেসেঞ্জার (ইংরাজীতে) (উলানবাটার)   মঙ্গোলিয়া দিস উইক (ইংরাজীতে)   নিগমিন টলি ( Нийгмийн толь ) (উলানবাটার / জাতীয়) - সমাজের সংক্ষিপ্তসার   ইউবি পোস্ট (ইংরাজীতে) (উলানবাটার)   উদ্রিন সোনিন ( Өдрийн сонин ) ( উলানবাটার / জাতীয়) - দিবসের পত্রিকা   উনুদুর ( Өнөөдөр ) (উলানবাটর / জাতীয়) - আজ   জুনি মেডি ( Зууны мэдээ ) (উলানবাটার / জাতীয়) - সেঞ্চুরির খবর   আরো দেখুন    মঙ্গোলিয়ার মিডিয়া   সংবাদপত্রের তালিকা  বিষয়শ্রেণী:দেশ অনুযায়ী সংবাদপত্রের তালিকা *
কেরল বিপ্লবী সমাজতান্ত্রিক দল (বেবি জন)  http://eci.nic.in/eci_main/ElectoralLaws/OrdersNotifications/Symbols_Notification17.09.2010.pdf হল ভারতের কেরলের একটি রাজনৈতিক দল, যার নেতৃত্বে শিবু বেবি জন (কেরলের প্রাক্তন মন্ত্রী প্রয়াত বেবি জনের ছেলে)। আরএসপি (বেবি জন) ভারতীয় জাতীয় কংগ্রেসের নেতৃত্বাধীন ইউনাইটেড ডেমোক্রেটিক ফ্রন্টের অংশ।   তথ্যসূত্র   বিষয়শ্রেণী:২০১৪-এ ভারতে বিলুপ্ত বিষয়শ্রেণী:২০০৫-এ কেরলে প্রতিষ্ঠিত বিষয়শ্রেণী:২০১৪-এ বিলুপ্ত রাজনৈতিক দল বিষয়শ্রেণী:২০০৫-এ প্রতিষ্ঠিত রাজনৈতিক দল বিষয়শ্রেণী:কেরলের বিলুপ্ত রাজনৈতিক দল
থাম্ব|শ্রী গুরু গোবিন্দ সিং জী বিমানবন্দর শ্রী গুরু গোবিন্দ সিং জী বিমানবন্দর  (আইএটিএ: এনডিসি, আইসিএও: ভিএএনডি) ভারতের মহারাষ্ট্র রাজ্যের নান্দেড় শহরের  একটি সরকারি বিমানবন্দর। ২৪ অক্টোবর ২০০৮ সালে দেশের বিমানমন্ত্রী মন্ত্রী শ্রী প্রফুল প্যাটেল এবং মহারাষ্ট্রের তৎকালীন মুখ্যমন্ত্রী, ভিলাসরাও দেশমুখ বিমানবন্দরের উদ্বোধন করেন। ওই দিনে কিংফিশার এয়ারলাইন্সের  এটিআর ৭২ টার্বোপ্রপেলার বিমান ব্যবহার করে নান্দেড় বিমানবন্দর থেকে একটি বিশেষ স্মরণীয় উড়ান পরিচালনা করা হয়।  ইতিহাস  নান্দেড় বিমানবন্দরটি ১৯৫৮ সালে "পাবলিক ওয়ার্ক" বিভাগের দ্বারা নির্মিত হয়েছিল এবং মারাঠাওয়াড়া অঞ্চলের প্রথম বিমানবন্দর হিসাবে এটি গড়ে উঠেছিল। তবে, ৯০-এর দশকের প্রথম দিকে বায়ুদূত বিমানসংস্থার আঞ্চলিক উড়ানের জন্য বিমানবন্দরটি কয়েক বছরের জন্য অতিমাত্রায় ব্যবহৃত হয়। এপ্রিল ২০০০ সালে, মহারাষ্ট্র শিল্প উন্নয়ন কর্পোরেশন বিমানবন্দরটির উন্নয়ন ও রক্ষণাবেক্ষণের দায়িত্ব গ্রহণ করে।   এ অঞ্চলে ব্যবসা -বাণিজ্য প্রসারের জন্য, মহারাষ্ট্র রাজ্যের শিল্প মন্ত্রণালয় ২০০৬ সালে এমআইডিসি দ্বারা পরিচালিত বিমানবন্দরগুলির আধুনিকিকরণের প্রক্রিয়াটি শুরু করে। বিমানবন্দর পরিচালনার জন্য একটি পরিকল্পনা তৈরি করতে একটি বেসরকারী দলকে আমন্ত্রণ জানানোর জন্য দরপত্র ডাকা হয়। যার ফলে বিমানবন্দরটি "রিলায়েন্স এয়ারপোর্ট ডেভেলপার্স" নামে একটি "রিজার্ভ ইন্সটিটিয়া অব লিমিটেড"কে ভাড়া দেওয়া হয়েছিল, যারা বিমানবন্দরের প্রকল্প পরিকল্পনা, বাস্তবায়ন এবং  পরিচালনা করে।   গঠন  নতুন টার্মিনাল ভবন, সর্বোচ্চ পর্যায় ৩০০ যাত্রী পরিচালনা করতে সক্ষম। টার্মিনাল ভবনটি ছয়বি চেক-ইন কাউন্টার, ভিআইপি লাউঞ্জ, প্রস্থান এবং আগমন লাউঞ্জ, ট্রানজিট স্যুটস এবং স্নুজ ক্যাবিন্স, ভিজিটর ভেটিং এরিয়া এবং ক্যাফেটেরিয়ায় রয়েছে। এছাড়া, বিমান দাড়ানোর স্থানটি খুব উন্নত ভাবে নির্মিত। বিমানবন্দরের একমাত্র রানওয়ের দৈর্ঘ্য ১,৩৭৫ মিটার থেকে বৃদ্ধি করে ২,৩০ মিটার পর্যন্ত প্রসারিত করা হয়েছে। রানওয়ে প্রস্থও ১৫ মিটার থেকে বৃদ্ধি   করে ৪৫ মিটার পর্যন্ত প্রসারিত করা হয়েছে, যার ফলে বোয়িং ৭৩৭ এবং এয়ারবাস এ৩২০ এর মতো বড় বিমান পরিচালনা করতে সক্ষম হবে বিমানবন্দরটি। বিমানবন্দরে রাতের অবতরণ ব্যবস্থা এবং আধুনিক অবতরণ ব্যবস্থা স্থাপন করা হয়েছে বিমানবন্দরে।  বিমানবন্দরে রয়েছে এয়ারফোর্ড আলো ব্যবস্থা স্থাপন।   বেসামরিক বিমান চলাচলের মহাপরিচালক নান্দেড় বিমানবন্দরকে ৫ ই এপ্রিল ২০১০ সালে জনসাধারণের ব্যবহারের শ্রেণীতে এবং ১ অক্টোবর, ২০১০ সালে স্থায়ী লাইসেন্স প্রদানের জন্য আঞ্চলিক বিমানবন্দর লাইসেন্স প্রদান করেন। নান্দেড় বিমানবন্দরে যাত্রী পরিবহন ২০১১ অর্থবছরে দ্বিতীয় চতুর্থাংশে প্রতিমাসে ৩,০০০ জন থেকে বৃদ্ধি পেয়ে হয় প্রতিমাসে প্রায় ৫,৭০০ জন ।    বিমানসংস্থা এবং গন্তব্যস্থল  তথ্যসূত্র   বহিঃসংযোগ  বিষয়শ্রেণী:মহারাষ্ট্রের বিমানবন্দর বিষয়শ্রেণী:ভারতের বিমানবন্দর বিষয়শ্রেণী:২০০৮-এ মহারাষ্ট্রে প্রতিষ্ঠিত বিষয়শ্রেণী:গুরু গোবিন্দ সিং এর স্মারক বিষয়শ্রেণী:২০০৮-এ প্রতিষ্ঠিত বিমানবন্দর